
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση μελών Επιτροπών και Ομάδων Εργασίας 
των Εισαγωγικών Εξετάσεων της Ανωτάτης Σχο¬ 
λής Καλών Τεχνών ακαδημαϊκού έτους 2000-2001 1 

Διατήρηση του ειδικού λογαριασμού αστών προσφύγων 2 
Τρόπος και διαδικασία εφαρμογής των διατάξεων του 
Ν. 2523/97 για την αναστολή λειτουργίας επαγγελ¬ 
ματικών εγκαταστάσεων επιτηδευματιών. 3 

Παράταση προθεσμίας υποβολής δηλώσεων φορολο¬ 
γίας εισοδήματος των νομικών προσώπωντης παρ. 

1 του άρθρου 101 του Κώδικα Φορολογίας Εισοδή¬ 
ματος, των οποίων η διαχειριστική περίοδος έληξε 

την 30 Ιουνίου 2000. 4 

Υπερωριακή απασχόληση μονίμων Διοικητικών υπαλλή- 
λωντου Αριστοτελείου Πανεπιστημίου Θεσσαλονίκης 5 
Προσδιορισμός Κρατικής Επιχορήγησης του Μοντσε- 
νιγείου κληρ/τος που διαχειρίζεται ο Δήμος Κέρκυ¬ 


ρας για το έτος 2000. 6 

Ορισμός μελών Διοικητικού Συμβουλίου Οργανισμού 
Ελληνικών Γεωργικών Ασφαλίσεων (ΕΛΓΑ) Ν ΠΙΔ.. 7 

Εφάπαξ οικονομική ενίσχυση για επισκευή οικιών και 
αντικατάσταση οικοσκευής πυροπαθών κατοίκων 

της Νομαρχιακής Αυτοδιοίκησης Κέρκυρας. 8 

Διαδικασία έκδοσης πιστοποιητικού έγκρισης ΑϋΗ 
οχημάτων μεταφοράς επικινδύνων εμπορευμάτων 9 
Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στο Υπουργείου 


Τύπου και Μέσων Μαζικής Ενημέρωσης. 10 


ΑΠΟΦΑΣΕΙ Σ 

Αριθ. 2/75279/0022 (1) 

Αποζημίωση μελών Επιτροπών και Ομάδων Εργασίας των 
Εισαγωγικών Εξετάσεων της Ανωτάτης Σχολής Καλών 
Τεχνών ακαδημαϊκού έτους 2000-2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν.1771/1988 «Τροπο¬ 
ποίηση και συμπλήρωση του συστήματος εισαγωγής σπου¬ 


δαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Ν. 1351/1983 «Εισαγωγή σπουδα¬ 
στών στην Τ ριτοβάθμια Εκπαίδευση». 

3. Το 708/3.3.2000 έγγραφο της Α.Σ.Κ.Τ. και την από 
2.3.2000 απόφαση της Συγκλήτου της Α.Σ.Κ.Τ. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Ανωτάτης Σχολής ΚαλώνΤεχνών (Ν.Π.Δ.Δ.) οικονομι¬ 
κού έτους 2000 ύψους 19.709.000 δρχ. καιτο ίδιο περίπου 
ποσό για τα επόμενα οικονομικά έτη. 

5. Τις διατάξεις του Ν. 2470/1997. 

6. Την αρ. 1039386/441/Α0006/2000 τυπική απόφαση 
του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

α. Καθορίζουμε την αποζημίωση των μελών των επιτρο¬ 
πών και ομάδων εργασίας των εισαγωγικών εξετάσεων, 
γιατο ακαδημαϊκό έτος 2000 - 2001 της Ανωτάτης Σχολής 
ΚαλώνΤεχνών, ως ακολούθως: 

1. Επιτροπή Εισιτηρίων Εξετάσεων 

- Πρόεδρος ή μέλος της Επιτροπής δρχ. 1.530.000 
(18 άτομα) (85.000X 18) = 

- Γραμματέας της Επιτροπής (1 άτομο) δρχ. 75.000 
-Διοικητικός υπάλληλος (1 άτομο) δρχ. 60.000 

2. Ομάδας Εργασίας και τοποθέτησης θέματος 
-Δύο μέλη Χ10 ημέρες X 8.000 δρχ.) = δρχ. 160.000 

3. Επιτροπή βαθμολόγησης έργων (κάθε φάκελος 4-6 
έργα) (16 άτομα) 

1.100 X 16 X 4 γραπτάΧ 85 δρχ. δρχ. 5.984.000 

4. Εποπτεία Εισαγωγικών Εξετάσεων. 

- Επόπτες δρχ. 85.000 για κάθε ένα 

(άτομα 4) δρχ. 340.000 

- Επιτηρητές 

(80 άτομα X 5 ημέρες) δρχ. 8.000 

Για κάθε ένα την ημέρα δρχ. 3.200.000 

5. Για το Γραμματέα του Τμήματος Εικαστικών Τεχνών 
της Α.Σ.Κ.Τ. 

Δρχ. 8.000 για κάθε ημέρα δρχ. 200.000 

απασχόλησης και μέχρι 25 ημέρες 

6. Για κάθε διοικητικό υπάλληλο (άτομα 21) 

Δρχ. 8.000 για κάθε ημέρα δρχ. 4.200.000 

απασχόλησης και μέχρι 25 ημέρες 

7. Για ομάδα μηχανογραφικής επεξεργασίας (άτομα 7) 

Δρχ. 8.000 για κάθε ημέρα δρχ. 560.000 

απασχόλησης και μέχρι 10 ημέρες 

8. Για τον υπεύθυνο του κλάδου Επιμελητών (Κλητήρα) 

Δρχ. 8.000 για κάθε ημέρα δρχ. 200.000 

απασχόλησης και μέχρι 25 ημέρες (άτομο 1) 

9. Για κάθε κλητήρα (άτομα 12) 

Δρχ. 8.000 για κάθε ημέρα δρχ. 2.400.000 

απασχόλησης και μέχρι 25 ημέρες 

10. Για τους ηλεκτρολόγους (άτομα 2) 

Δρχ. 8.000 για κάθε ημέρα δρχ. 400.000 

απασχόλησης και μέχρι 25 ημέρες 

11. Για τους οδηγούς (άτομα 2) 

Δρχ. 8.000 για κάθε ημέρα δρχ. 400.000 

απασχόλησης και μέχρι 25 ημέρες 

Από τις διατάξεις της απόφασης αυτής προκαλείται δα¬ 
πάνη ύψους 19.709.000 δραχμών και θα καλυφθεί από 
τον ΚΑΕ 0268 του προϋπολογισμού της Α.Σ.Κ.Τ. 
(Ν.Π.Δ.Δ.) οικονομικού έτους 2000, στο οποίο έχει εγ¬ 
γράφει σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 2/79310/Α0024 (2) 

Διατήρηση του ειδικού λογαριασμού αστών προσφύγων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις: 

1. Του άρθρου τρίτου του Ν. 2044/52(ΦΕΚ91/Α/1952) 
«Περί κυρώσεωςτροποποιήσεως και συμπληρώσεως της 
περί αποκαταστάσεως αστών προσφύγων κειμένης νο¬ 
μοθεσίας και άλλων διατάξεων». 

2. Του Άρθρου Ν.3713/1957(ΦΕΚ116/Α/1957) άρθροδ 
Ν.Δ/τος συσταθέντος Ταμείου Ανταλλαξίμου Περιουσίας 
και Αποκαταστάσεως αστών προσφύγων (Τ.Α.Π.Α.Π.). 

3. Του Ν. 1736/1987(ΦΕΚ196/Α/1987) «Περί ρύθμισης 
στεγαστικών χρεών αστών προσφύγων». 

4. Του άρθρου 60 του Ν.2362/1995 «Περί Δημοσίου Λο¬ 
γιστικού κ.λπ.». 

5. Του Ν. 2771/1999 (ΦΕΚ.280/Α/1999) «Περί Ειδικών 
Λογ/σμών και άλλες διατάξεις». 

6. Του από 15/28.7.1938 Β. Δ/τος(ΦΕΚ 274/Α/1938) «Πε¬ 
ρί κωδικοποιήσεως της περί αποκαταστάσεως αστών 
προσφύγων νομοθεσίας». 

7. Του από 30-7/6.8.1952 Β. Δ/τος(ΦΕΚ 207/Α/1952) 
«Περί τρόπου διαχειρίσεως του παρά της Τραπέζης Ελ¬ 
λάδος λογαριασμού δια την αποκατάσταση των αστών 
προσφύγων». 

8. Του άρθρου 18 παρ.2 του από 9.2.1953 Β. Δ/τος 
(ΦΕΚ27/Α/1953) «Περί κωδικοποιήσεως διατάξεων ανα- 
φερομένων εις την αποκατάστασιν των αστών προσφύ¬ 
γων Ν. 2044/1952». 


9. Των άρθρων 25, 26, 27 Β.Δ/τος 330/1960 (Φ.ΕΚ. 
69/Α/1960) «Περί κωδικοποιήσεως της περί αποκαταστά¬ 
σεως αστών προσφύγων Νομοθεσίας Ν.2044/1952». 

10. Του Β.Δ/τος 136/1960(ΦΕΚ32/Α/1960) «Περίτροπο- 
ποιήσεως διατάξεων αναφερομένων εις την οικονομικήν 
χρήσιν και έγκρισιν του απολογισμού του παρά της Τρα¬ 
πέζης Ελλάδος λογαριασμού». 

11. Του άρθρου 4 του Ν.Δ/τος 944/23.7.1971 (ΦΕΚ 
149/Α/1971) «Περί τροποποιήσεως και συμπληρώσεως 
της νομοθεσίας των αστών προσφύγων». 

12. Του Π.Δ/τος 137/Α/20.5.1998 (ΦΕΚ 107/Α/1998) «Κα¬ 
τάργηση του Τ.Α.Π.Α.Π.». 

13. Την αριθμ. 2850/18.4.2000 (ΦΕΚ 565/Β/2000) Κοινή 
απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Χριστίνα Σπυράκη και Δημή- 
τριο Θάνο». 

14. Την αριθμ. 1039386/441/Α0006/21.4.2000 (ΦΕΚ 
571/Β/21.4.2000) Κοινή απόφασητου Πρωθυπουργού και 
του Υπουργού Οικ/κών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

15. Το γεγονός ότι με την έκδοση της απόφασης αυτής 
δεν προκαλείται δαπάνη στον Κρατικό Προϋπολογισμό, 
αποφασίζουμε: 

Τη διατήρηση του λογαριασμού 242104 με τίτλο. «Ειδι¬ 
κός λογαριασμός αστών προσφύγων» που τηρείται στην 
Τράπεζα της Ελλάδος Κεντρικό κατάστημα. 

Ο ανωτέρω λογαριασμός συστάθηκε και λειτουργεί 
σύμφωνα με το από 30-7/6.8.1952 Β.Δ/γμα (ΦΕΚ 207/ 
Α/1952) «Περί τρόπου διαχειρίσεως του παρά της Τραπέ¬ 
ζης Ελλάδος λογαριασμού δια την αποκατάσταση των 
αστών προσφύγων» και την κείμενη προαναφερθείσα Νο¬ 
μοθεσία ,όπως ισχύει μέχρι σήμερα. 

Το διαχειριστικό όργανο του ανωτέρω Ειδικού Λογα¬ 
ριασμού πέραν των προβλεπομένων από τα άρθρα26 και 
27 του Β. Δ/τος 330/1960 ελέγχων συντάσσει κάθε έτος, 
Προϋπολογισμό σύμφωνα με σχετική εγκύκλιο του 
Υπουργείου Οικονομικών καθώς και Απολογισμό, οι οποί¬ 
οι συνυποβάλλονται προς έλεγχο και αξιολόγηση στο 
Υπουργείο Οικονομικών (Γενικό Λογιστήριο του Κρά¬ 
τους) ταυτόχρονα με τον Προϋπολογισμό του Φορέα που 
εποπτεύει τον Ειδικό Λογαριασμό .Η μη έγκαιρη υποβολή 
τους εντός των προθεσμιών που θέτει το Γενικό Λογιστή¬ 
ριο του Κράτους αναστέλλει αυτομάτως τη λειτουργία 
του Λογαριασμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΔΗΜΗΤΡΙΟΣ ΘΑΝΟΣ 

-♦- 

Αριθ. 1106210/3960/ΔΕ - Γ (3) 

Τρόπος και διαδικασία εφαρμογής των διατάξεων του Ν. 
2523/97 για την αναστολή λειτουργίας επαγγελματι¬ 
κών εγκαταστάσεων επιτηδευματιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

α) Τις διατάξεις της παραγράφου 10 του άρθρου 13 του 
Ν. 2523/97. 

β) Την απόφασή μας 1135781/4484/17.12.1997 (ΦΕΚ Β 
6/19.1.1998). 

γ) Τις διατάξεις των άρθρων 69 παρ.1 και 200 έως 205 
του Ν. 2717/1999 (ΦΕΚΑ'97) «Κώδικας Διοικητικής Δικο¬ 
νομίας». 

δ) Την ανάγκη επανακαθορισμού του τρόπου και της 
διαδικασίας εφαρμογής των διατάξεων του άρθρου 13 
του Ν. 2523/97 για την αναστολή λειτουργίας επαγγελμα¬ 
τικών εγκαταστάσεων επιτηδευματιών, μετά από την ισχύ 
των διατάξεων του Ν. 2717/1999. 

ε) Τηναριθ. πρωτ. 1039386/441/0006Α'/21.4.2000 από¬ 
φαση του Πρωθυπουργού και του Υπουργού Οικονομι¬ 
κών για την «ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

στ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

1. Αντικαθιστούμε τις διατάξεις των παραγράφων 1 και 
2 της απόφασης μαςί 135781/4484/17.12.97 (ΦΕΚ Β 
6/19.1.1998) ως εξής: 

«1 .Η απόφαση του Υπουργού Οικονομικών για την ανα¬ 
στολή λειτουργίας επαγγελματικής εγκατάστασης, που 
εκδίδεται σύμφωνα με τις διατάξεις της παρ.1 του άρ¬ 
θρου 13 του Ν. 2523/1997, κοινοποιείται με αποδεικτικό 
επίδοσης στην επιχείρηση που αφορά και στην οικεία 
Αστυνομική Αρχή. Μαζί με την απόφαση επιδίδεται στην 
επιχείρηση και έγγραφη ειδοποίηση του Προϊσταμένου 
της αρμόδιας Δ.Ο.Υ. για τον ακριβή χρόνο εκτέλεσης της 
απόφασης. 

2. Η αναστολή λειτουργίας της επαγγελματικής εγκα¬ 
τάστασης δεν μπορεί ν’ αρχίσει πριν την πάροδο τριών 
(3) τουλάχιστον ημερολογιακών ημερών από την ημερο¬ 
μηνία επίδοσης της απόφασης και της σχετικής έγγρα¬ 
φης ειδοποίησης για το χρόνο εκτέλεσης αυτής. Σε πε¬ 
ρίπτωση αναστολής εκτέλεσης της απόφασης, κατά τις 
διατάξεις των άρθρων 200 έως 205 του Ν. 2717/1999, ο 
Προϊστάμενος της αρμόδιας Δ.Ο.Υ. ορίζει νέο χρόνο 
εκτέλεσης της απόφασης, εφόσον η κατά οποιοδήποτε 
τρόπο άρση της αναστολής εκτέλεσης της απόφασης, 
επέλθει σε χρόνο μεταγενέστερο αυτού που είχε προσ¬ 
διοριστεί αρχικά για την εκτέλεση της. Για τις επιχειρή¬ 
σεις που λειτουργούν εποχιακά ή τελούν σε προσωρινή 
αδράνεια, η απόφαση εκτελείται σε χρόνο που αυτές 
λειτουργούν εποχιακά ή επαναδραστηριοποιούνται. 
Στις περιπτώσεις αυτές, εφόσον δεν κατέστη δυνατή η 
εκτέλεση της απόφασης στο χρόνο που προσδιορίστη¬ 
κε αρχικά, ο Προϊστάμενος της Δ.Ο.Υ. επαναπροσδιορί¬ 
ζει τον ακριβή χρόνο εκτέλεσης της απόφασης, ορίζο¬ 
ντας την ημερομηνία έναρξης της αναστολής λειτουρ¬ 
γίας της επαγγελματικής εγκατάστασης, μέσα στον 
πρώτο μήνα από την επαναδραστηριοποίηση της επιχεί¬ 
ρησης.» 

2. Κατά τα λοιπά ισχύει η απόφαση μας 1135781/4484/ 
17.12.97 (ΦΕΚ Β 6/19.1.1998). 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΑΠΟΣΤΟΛΟΣ ΦΩΤΙΑΔΗΣ ΜΙΧΑΛΗΣ ΧΡΥΣΟΧΟΪΔΗΣ 


Αριθ. 1105970/11266/Β0012 (4) 

Παράταση προθεσμίας υποβολής δηλώσεων φορολο¬ 
γίας εισοδήματος των νομικών προσώπων της παρ. 1 
του άρθρου 101 του Κώδικα Φορολογίας Εισοδήμα¬ 
τος, των οποίων η διαχειριστική περίοδος έληξε την 30 
Ιουνίου 2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης α' της παραγράφου 2 
του άρθρου 107 του Κώδικα Φορολογίας Εισοδήματος 
που κυρώθηκε με τον Ν. 2238/1994 (ΦΕΚ 151 Α), όπως 
ισχύουν μετά την τροποποίηση τους με την παράγραφο 8 
του άρθρου 5του ν. 2753/1999 (Φ.Ε.Κ. 249/Α'). 

2. Τις διατάξεις της παραγράφου 5 του άρθρου 22 του 
Ν. 2020/1992 (ΦΕΚ 34 Α), με τις οποίες εξουσιοδοτείται ο 
Υπουργός Οικονομικών να παρατείνει με αποφάσεις του 
τις προθεσμίες υποβολής των φορολογικών δηλώσεων. 

3. Την εσφαλμένη αναγραφή, σε φορολογικά περιοδι¬ 
κά, της προθεσμίας υποβολής δηλώσεων φορολογίας ει¬ 
σοδήματος των νομικών προσώπων της παρ. 1 του άρ. 
101 του Κώδικα Φορολογίας Εισοδήματος, των οποίων η 
διαχειριστική περίοδος έληξε την 30 Ιουνίου 2000. 

4. Την αριθμ. 1039386/441/Α' 0006/21.4.2000 (Φ.Ε.Κ. 
571/Β/21.4.2000) κοινή απόφαση του Πρωθυπουργού 
και Υπουργού Οικονομικών, με την οποία αναθέτονται αρ¬ 
μοδιότητες του Υπουργού Οικονομικών στους Υφυπουρ¬ 
γούς Οικονομικών. 

5. Ότι με την απόφαση αυτή δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Παρατείνουμε μέχρι 24 Νοεμβρίου 2000, την προθε¬ 
σμία υποβολής δηλώσεων φορολογίας εισοδήματος των 
νομικών προσώπων της παραγράφου 1 του άρθρου 101 
του Κώδικα Φορολογίας Εισοδήματος, των οποίων η δια¬ 
χειριστική περίοδος έληξε την 30η Ιουνίου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/71543/0022 (5) 

Υπερωριακή απασχόληση μονίμων Διοικητικών υπαλλήλων 
του Αριστοτελείου Πανεπιστημίου Θεσσαλονίκης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (Α' 40), όπως αντι- 
καταστάθηκαν από το άρθρο 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Α'57). 

2. Την αριθμ. 1039386/441/Α0006/21.4.2000 (ΦΕΚ 571 
Β'/21.4.2000) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

3. Την αριθμ. 2/74260/0004/15.10.99 (ΦΕΚ 1925/ 
15.10.1999τ.Β') κοινή Υπουργική Απόφαση. 

4. Την αριθμ. ΣΤ5/5/1.2.2000 (ΦΕΚ 132/10.2.2000 τ.Β') 
Υπουργική Απόφαση. 

5. Τις εγκυκλίους 2030771/4262/0022/24.4.1997 και 
2022941/2297/0022/ 7.4.1998 και 2/8803/0022/8.2.99 του 
Γενικού Λογιστηρίου του Κράτους. 

6. Το αριθμ. Β. 18156/18.5.2000 έγγραφο του Παν/μίου 
Θεσσαλονίκης από το οποίο προκύπτει ότι: 

α) Οι υπερωρίες θα γίνονται όλες τις εργάσιμες ημέρες 
της εβδομάδας από 16.00 μέχρι 20.00. 

β) Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Σαρουγιαννίδης Παύλος. 

7. Το γεγονός ότι η συνολική δαπάνη που προκαλείται 
από την απόφαση αυτή ανέρχεται στο ποσό των 
36.818.280 δρχ. και θα βαρύνει τον προϋπολογισμό εξό¬ 
δων του Πανεπιστημίου Θεσσαλονίκης δεν μπορεί, σε κα¬ 
μιά περίπτωση, να υπερβεί σε ετήσια βάση το ύψος των 
ετήσιων πιστώσεωντου προϋπολογισμού που έχουνγρα- 
φεί για την αιτία αυτή, μη επιτρεπομένης της μεταβολής 
τους είτε με τροποποίηση του προϋπολογισμού είτε με 
χορήγηση συμπληρωματικών κονδυλίων, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2000 την υπερωριακή 
απασχόληση, πέραν του υποχρεωτικού ωραρίου και μέ¬ 
χρι 22ης ώρας, σε εβδομήντα τρεις (73) μονίμους διοικη¬ 
τικούς υπαλλήλους του Πανεπιστημίου Θεσσαλονίκης για 
το χρονικό διάστημα από 16.10.2000 μέχρι 31.12.2000 και 
για αριθμό ωρών (6.570) συνολικά. 

Η ανωτέρω υπερωριακή εργασία δίδεται με την απα¬ 
ραίτητη προϋπόθεση, της πραγματοποίησης της εργα¬ 
σίας εφαρμογής του διπλογραφικού συστήματος για την 
πρόοδο της οποίας θα υπάρχει σχετική βεβαίωση του αρ¬ 
μόδιου για την παρακολούθηση της. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Νοεμβρίου 2000 
Οι Γ ενικοί Γ ραμματείς 

Οικονομικών Εθνικής Παιδείας και 

θρησκευμάτων 

I. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

-Φ- 

Αριθ. 1105724/4449/Β0011 (6) 

Προσδιορισμός Κρατικής Επιχορήγησης του Μοντσενι- 
γείου κληροδοτήματος που διαχειρίζεται ο Δήμος 
Κέρκυρας για το έτος 2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της από 24.4.1840 διαθήκης της Ελ. 
Μοντσενίγου, β) του Νόμου ΑΦΔ/8.6.87 (ΦΕΚ 142) «περί 
συμβιβαστικής λύσεως των εκκρεμών διαφορών μεταξύ 
του Δημοσίου της εγχωρίου περιουσίας της νήσου Κέρ¬ 
κυρας και του Μοντσενιγείου Κληρ/τος» με τον οποίο το 
δημόσιο ανέλαβε την υποχρέωση να καταβάλλει κάθε 
έτος στη Δημοτική Αρχή Κέρκυρας, θεματοφύλακα του 
Μοντσενιγείου κληρ/τος, το ποσό των 55.000 δρχ., γ) του 
324/1947 Ν. Δ/τος περί αναπροσαρμογής ενίων περιοδι¬ 
κών υποχρεώσεων Ελληνικού Δημοσίου, δ) της 5/16.1.97 
πράξης του Υπουργικού Συμβουλίου (ΦΕΚ 6/29.1.97 τ.Α') 
για την «αναπροσαρμογή της ετήσιας κρατικής εισφοράς 
προς το Μοντσενίγειο Κληροδότημα» με την οποία ανα- 


προσαρμόσθηκε η ετήσια εισφορά προς το Μοντσενίγειο 
κληρ/μα από 35.000 δρχ. σε 1.000.000 δρχ. το χρόνο. 

2. Το άρθρο μόνο του Α.Ν. 585/1968 «περί καταργήσε- 
ως διατάξεων καθοριζουσών κατώτατα όρια επιχορηγή- 
σεως εκ του κρατικού προϋπολογισμού προς τα Νομικά 
Πρόσωπα Δημοσίου και Ιδιωτικού Δικαίου, Οργανισμούς 
και Ιδρύματα. 

3. Το γεγονός ότι στον προϋπολογισμό εξόδων του τρέ¬ 
χοντος έτους 2000 του υπουργείου Οικονομικών και στον 
φορέα 23110 και κωδικό 2229 έχει αναγραφεί πίστωση 
1.000.000 δρχ. για επιχορήγηση του Μοντσενιγείου 
κληρ/τος που διαχειρίζεται ο Δήμος Κέρκυρας. 

4. Την 1039386/441/Α0006/21.4.2000 κοινή απόφαση 
του Πρωθυπουργού και του Υπουργού Οικονομικών περί 
ανάθεσης αρμοδιοτήτων Υπ. Οικονομικών στους Υφυ¬ 
πουργούς Οικονομικών (ΦΕΚ571/Β'). 

5. Την 1043053/483/Α0006/9.5.2000 απόφαση του Υφυ¬ 
πουργού Οικονομικών με την οποία μεταβιβάστηκαν αρ¬ 
μοδιότητες καθώς και εξουσία υπογραφής «Με εντολή 
Υφυπουργού» στο Γ ενικό Γ ραμματέατου Υπουργείου Οι¬ 
κονομικών κ.λπ. (ΦΕΚ 622/Β'), αποφασίζουμε: 

Προσδιορίζουμετηνπροςτο Μοντσενίγειο Κληροδότη¬ 
μα που διαχειρίζεται ο Δήμος Κέρκυρας, ως θεματοφύ- 
λακας του κληρ/τος αυτού, κρατική επιχορήγηση για το 
έτος 2000 στο ποσό του 1.000.000 δρχ. σύμφωνα με την 
πράξη 5/16.1.1997 του Υπουργικού Συμβουλίου, που δη¬ 
μοσιεύτηκε στο ΦΕΚ 6/29.1.1997 σε βάρος του Κρατικού 
προϋπολογισμού έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2000 

Με εντολή Υφυπουργού 
Ο Γ ενικός Γ ραμματέας 
ΧΑΡ. ΑΛΑΜΑΝΟΣ 

-Φ- 

Αριθ. 398393 (7) 

Ορισμός μελών Διοικητικού Συμβουλίου Οργανισμού Ελ¬ 
ληνικών Γεωργικών Ασφαλίσεων (ΕΛΓΑ) ΝΠΙΔ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. - Τις διατάξεις του Ν. 1558/85, « Κυβέρνηση και Κυ¬ 
βερνητικά Όργανα « (ΦΕΚ 135/Α/ 85) όπως συμπληρώθη¬ 
καν με τις διατάξεις του άρθρου 27 του Ν. 2081/92 (ΦΕΚ 
154/Α/92), όπως αυτές αντικαταστάθηκαν με το άρθρο 1 
παρ. 2 του Ν. 2469/97 (ΦΕΚ 38/Α/97). 

2. - Τις διατάξεις των άρθρων 1, 6, 7, 8 και 9 του Ν. 
1790/88 «Οργάνωση και Λειτουργία Οργανισμού Ελληνι¬ 
κών Γεωργικών Ασφαλίσεων και άλλες διατάξεις» (ΦΕΚ 
134/Α/88) και όπως τροποποιήθηκαν με το Ν. 2040/92 
(ΦΕΚ 70/Α/92). 

3. - Το ότι έληξε η θητεία του Διοικητικού Συμβουλίου 
του ΕΛΓΑ - ΝΠΙΔ στις 6.11.2000. 

4. -Τηναριθμ. 48142/23.6.99 (ΦΕΚ 1321/Β/99) απόφαση 
Υπουργού Γεωργίας, « Διορισμός Διοικητή του ΕΛΓΑ». 

5. -Τηναριθμ. 48144/23.6.99 (ΦΕΚ 1321/Β/99) απόφαση 
Υπουργού Γεωργίας « Διορισμός Υποδιοικητή του ΕΛΓΑ». 

6. - Το αριθμ. 164/16.10.2000 έγγραφο της Αγροτικής 
Τράπεζας της Ελλάδος ΑΈ. 

7. - Το αριθμ. 5453/10.10.2000 έγγραφο του Γεωτεχνι¬ 
κού Επιμελητηρίου Ελλάδος (ΓΕΩΤ ΕΈ). 

8. - Το αριθμ. 1080/9.10.2000 έγγραφο της Πανελλήνιας 
Συνομοσπονδίας Ενώσεων Γεωργικών Συνεταιρισμών 
(ΠΑΣΕΓΕΣ). 

9. -Το αριθμ. 8154/31.10.2000 έγγραφο της Γενικής Συ¬ 
νομοσπονδίας Αγροτικών Συλλόγων Ελλάδας (ΓΕΣΑΣΕ). 

10. - Το αριθμ. 56/4.10.2000 έγγραφο της Συνομοσπον¬ 
δίας Δημοκρατικών Αγροτικών Συλλόγων Ελλάδος (ΣΥ- 
ΔΑΣΕ). 

11. -Το αριθμ. 12950/6.11.2000 έγγραφο του ΕΛΓΑ. 

12. - Το ότι από τις διατάξεις αυτής της απόφασης προ- 
καλείται δαπάνη σε βάρος του προϋπολογισμού του 
ΝΠΙΔτου ΕΛΓΑ ύψους 2.550.000 δρχ για το τρέχον έτος 
και 15.300.000 δρχ περίπου για καθένα από τα επόμενα 
τρία έτη. 

Γιατην δαπάνη των 2.550.000 δρχ έχει εγγράφει πίστω¬ 
ση στον προϋπολογισμό του ΕΛΓΑ έτους 2000 με Κ.Λ. 
61.01000 ύψους 15.000.000 και θα προβλεφθεί ποσό 
ύψους 45.900.000 δρχ περίπου στους προϋπολογισμούς 
του ΕΛΓΑ ετών 2001,2002 και 2003 στο ίδιο Κ.Λ., αποφα¬ 
σίζουμε: 

1. - Ορίζουμε Πρόεδρο, Αντιπρόεδρο και μέλη του Διοι¬ 
κητικού Συμβουλίου του Οργανισμού Ελληνικών Γεωργι¬ 
κών Ασφαλίσεων (ΕΛΓΑ) -ΝΠΙΔτους κατωτέρω: 

α.- Τον Μιλτιάδη Τσόγκα, Διοικητή του ΕΛΓΑ ως Πρόε¬ 
δρο. 

β.- Τον Δημητρίου Δημήτριο, Υποδιοικητή του ΕΛΓΑ ως 
Αντιπρόεδρο. 

γ.- Τον Γλυκό Σταύρο εκπρόσωπο του Υπουργείου Γε¬ 
ωργίας ως τακτικό μέλος με αναπληρωτή του τον Δημη¬ 
τρίου Δημήτριο. 

δ.- Τον Γρατσία Γεώργιο εκπρόσωπο του Υπουργείου 
Γεωργίας ως τακτικό μέλος με αναπληρωτή του τον Πο¬ 
λύζο Νικόλαο. 

ε.-Τον Παπαδόπουλο Ηρακλή ως τακτικό μέλος με ανα¬ 
πληρωτή του τον Αρβανίτη Γεώργιο. 

στ.- Τον Δημήτρη Τζιλάτη, Δ/ντή στη Διεύθυνση Μεγά¬ 
λων Πελατών της Αγροτικής Τράπεζας της Ελλάδας Α. Ε. 
ως τακτικό μέλος, με αναπληρωτή του τον Γαβαλά Ιωάν¬ 
νη, Τμηματάρχη Α' στην ίδια Διεύθυνση. 

ζ.- Τον Φώτη Λίτσο, εκπρόσωπο των Γεωργικών Συνε¬ 
ταιριστικών Οργανώσεων ως τακτικό μέλος, με αναπλη¬ 
ρωτή του τον Φώτη Σκουλαρίκη τους οποίους πρότεινε η 
ΠΑΣΕΓΕΣ. 

η.-Τον Σοφοκλή Γκίνη , εκπρόσωπο των Αγροτικών Συν¬ 
δικαλιστικών Οργανώσεων ως τακτικό μέλος, με αναπλη¬ 
ρωτή του τον Αριστείδη Σχοιναράκη τους οποίους πρό- 
τεινε η ΓΕΣΑΣΕ. 

θ.-ΤονΣτέργιο Χατζόπουλο, εκπρόσωπο του Γεωτεχνι¬ 
κού Επιμελητηρίου Ελλάδας (ΓΕΩΤ.Ε.Ε) ως τακτικό μέ¬ 
λος , με αναπληρωτή του τον Γ εώργιο Δραμυτινό. 

ι.- Τον Κωνσταντίνο Ψυχίδη, εκπρόσωπο των Συνδικαλι¬ 
στικών Οργανώσεων των υπαλλήλων του ΕΛΓΑ ως τακτι¬ 
κό μέλος, με αναπληρωτή τον Κωνσταντίνο Παπακώστα 
εκπρόσωπο των ιδίων ως άνω Οργανώσεων. 

ια.- Τον Χρήστο Γιαννακάκη , εκπρόσωπο των Αγροτι¬ 
κών Συνδικαλιστικών Οργανώσεων ως τακτικό μέλος, με 
αναπληρωτή του τον Βασίλειο Δελληγιαννίδη τους οποί¬ 
ους πρότεινε η ΣΥΔΑΣΕ. 

2. - Η θητεία των μελών του παραπάνω Διοικητικού Συμ¬ 
βουλίου είναι τριετής πλην των Προέδρου και του Αντι¬ 
προέδρου των οποίων η θητεία λήγει 24.6.2002. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. Π2α/3330 (8) 

Εφάπαξ οικονομική ενίσχυση για επισκευή οικιών και 
αντικατάσταση οικοσκευής πυροπαθών κατοίκων της 
Νομαρχιακής Αυτοδιοίκησης Κέρκυρας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 57/73 « Περί λήψεως μέτρων 
Κοινωνικής Προστασίας Οικονομικά αδυνάτων» (ΦΕΚ149 
τ.Α'). 

2. Την αρ. ΔΙα/ 4232/74 Εγκ. 257 «Περί εφαρμογής του 
Π.Δ. 57/73, περί λήψεως μέτρων Κοινωνικής Προστασίας 
των οικονομικά αδυνάτων». 

3. Τις διατάξεις του αρθρ. 22 του Ν. 2362/95 « Περί Δη¬ 
μοσίου Λογιστικού ...» (ΦΕΚ 247τ. Α'). 

4. Τις διατάξεις του άρθρου 27 του Ν. 2081/92(ΦΕΚ 
154/Α/1992), όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97(ΦΕΚ 38/Α/1997). 

5. Τηναρ. 1039386/441/Α0006/21.4.2000 Κοινή Υπουρ¬ 
γική Απόφαση του Πρωθυπουργού και του Υπουργού Οι¬ 
κονομικών «Περί αναθέσεως αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών» 
(ΦΕΚ571/τ. Β'). 

6. Την αρ. 2850/18.4.2000 Κοινή Υπουργική Απόφαση 
του Πρωθυπουργού και του Υπουργού Υγείας και Πρό¬ 
νοιας με θέμα «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Χριστίνα Σπυράκη και Δημή- 
τριο Θάνο» (ΦΕΚ565 Β'/20.4.2000). 

7. Τοαρ. οικ. 14300/10.11.2000 έγγραφο της Νομαρχια¬ 
κής Αυτοδιοίκησης Κέρκυρας με το οποίο ζητείται η κά¬ 
λυψη δαπάνης επισκευής των οικιών και η αντικατάσταση 
των οικοσκευών. 

8. Το γεγονός ότι, από τις διατάξεις της παρούσας, θα 
προκληθεί δαπάνη ύψους τριάντα εκατομμυρίων εξακο- 
σίων χιλιάδων (30.600.000) δρχ. 

9. Την ανάγκη οικονομικής ενίσχυσης των πυροπαθών, 
αποφασίζουμε: 

1. Εγκρίνουμε τη χορήγηση εφάπαξ οικονομικής ενί¬ 
σχυσης, μέχρι ενός εκατομμυρίου οκτακόσιων χιλιάδων 
(1.800.000) δρχ. στους πληγέντες από την πυρκαγιά της 
26ης και 27ης Αυγούστου 2000, κατοίκους της Νομ/κής 
Αυτοδιοίκησης Κέρκυρας για την αποκατάσταση ζημιών 
κύριας κατοικίας και οικοσκευής τους. 

2. Η αναγνώριση των δικαιούχων της ανωτέρω εφάπαξ 
οικονομικής ενίσχυσης θα γίνεται με απόφαση του οικεί¬ 
ου Νομάρχη ή του εξουσιοδοτημένου υπ’ αυτού οργά¬ 
νου, κατόπιν υποβολής εκ μέρους των ενδιαφερομένων 
σχετικής αιτήσεως και δικαιολογητικών, όπως προβλέπε- 
ται από το Ν. Δ/γμα 57/73 και απότο παράρτημα της αριθ. 
Π3α/3747/16.11.1994 Υπουργικής Απόφασης. 

3. Η σχετική δαπάνη, που θα προκληθεί, θα βαρύνει τις 
πιστώσεις του Λογαριασμού Α' Κοινωνικών Βοηθειών της 

Νομαρχιακής Αυτοδιοίκησης Κέρκυρας, ο οποίος θα επι¬ 
χορηγηθεί από την πίστωση του Φ 220 ΚΑΕ 2739 του 
Υπουργείου Υγείας και Πρόνοιας , προϋπολογισμού του 
οικονομικού έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Δ. ΘΑΝΟΣ 

-♦- 

Αριθ. Φ/73903/6384 (9) 

Διαδικασία έκδοσης πιστοποιητικού έγκρισης ΑΩΡΙ οχη¬ 
μάτων μεταφοράς επικινδύνων εμπορευμάτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 παρ. 1 και του άρθρου 9 
του Π.Δ. 104/99 (Α113) περί «Προσαρμογής της Ελληνι¬ 
κής Νομοθεσίας προςτις διατάξεις της οδηγίας 94/55/ΕΚ 
της21η Νοεμβρίου 1994 για την προσέγγιση των νομοθε¬ 
σιών των κρατών μελών σχετικά με τις οδικές μεταφορές 
επικινδύνων εμπορευμάτων». 

2. Τις διατάξεις του άρθρου 29Α του Ν. 1558/1985 
(Α 137) όπως τούτο προστέθηκε με το άρθρο 27 του 
Ν. 2081/92 (Α 154) και αντικαταστάθηκε με την παρ. 29 
του άρθρου 1 του Ν.2469/1997 (Α’38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το πρώτο εδάφιο της παραγράφου 1 τηςαριθμ. 74801/ 
2069/90 (Β'349) απόφασης του Υπουργού Μεταφορών 
και Επικοινωνιών, αντικαθίσταται ως εξής: 

«1. Το πιστοποιητικό έγκρισης ΑϋΠ, που προβλέπεται 
από το Π.Δ. 104/99 βυτιοφόρων οχημάτων που είναι εφο¬ 
διασμένα με βυτίο μη καλυπτόμενο από γενική έγκριση 
τύπου, καθώς και λοιπών οχημάτων μεταφοράς επικινδύ¬ 
νων εμπορευμάτων, εκδίδεται από τις Υπηρεσίες ΚΤΕΟ, 
στις οποίες υπηρετεί διπλωματούχος μηχανολόγος μη¬ 
χανικός, ή πτυχιούχος τεχνολόγος μηχανολόγος μηχανι¬ 
κός, που παρακολούθησε ειδικό σεμινάριο του ΥΠΜΕ. Για 
την έκδοση του πιστοποιητικού αυτού υποβάλλονται τα 
εξής δικαιολογητικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 24432/2/3997 (10) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στο Υπουργείου Τύπου 
και Μέσων Μαζικής Ενημέρωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣΗ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Τροπο¬ 


ποίηση και συμπλήρωση του Ν. 2190/94 και άλλες διατά¬ 
ξεις». 

2. Τις διατάξεις του Ν. 1256/1982 «Για την πολυθεσία, 

την πολύ απασχόληση και άλλες διατάξεις» (αρ. 6 παρ. 

6 ). 

3. Τις διατάξεις του άρθρου 27 του Ν. 2081/1992 με το 
οποίο προστέθηκε το άρθρο 29 Α στο Ν. 1558/1985 «Κυ¬ 
βέρνηση και Κυβερνητικά Όργανα» όπως συμπληρώθηκε 
με την παρ. 2α του αρθ.1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

4. Τις διατάξεις του άρθρου 22 παρ. 3του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

5. Την ΠΥΣ. 240/22.10.1997 «Έγκριση ανάθεσης έργου 
σε τρία (3) άτομα ειδικούς στην Επιστήμη Η/Υ για τρία (3) 
χρόνια (Υπουργείο Τύπου και ΜΜΕ)», σε εκτέλεση της 
οποίας εκδόθηκεη αριθμ. πρωτ. 17613/Ζ/3524/24.8.1998 
κοινή υπουργική απόφαση, για την απασχόληση τριών (3) 
ατόμων, για δύο (2) χρόνια, και υπεγράφησαν οι αντίστοι¬ 
χες συμβάσεις έργου. 

6. Το γεγονός ότι από τις διατάξεις της απόφασης αυτής, 
προκαλείται ετήσια συνολική δαπάνη δώδεκα εκατομμυ¬ 
ρίων (12.000.000) δρχ., ήτοι τέσσερα εκατομμύρια 
(4.000.000) δρχ. για τον καθένα από τους τρεις (3) εργολή¬ 
πτες, για την οποία υπάρχει πρόβλεψη για το έτος 2000 και 
έχει εγγράφει πίστωση στον Προϋπολογισμό του Υπουρ¬ 
γείου Τύπου και Μ Μ Ε (ΕΦ 47-110, ΚΑΕ 0871) έτους 2001. 

7. Τις ειδικές επιτακτικές υπηρεσιακές ανάγκες που επι¬ 
βάλλουν την απασχόληση με σύμβαση μίσθωσης έργου 
τριών (3) ατόμων ειδικών στην επιστήμη Η/Υ, στο Υπουρ¬ 
γείο Τύπου και ΜΜΕ. 

8. Την αριθμ. ΔΙΔΚ/Φ1/2/11187/12.5.2000 (ΦΕΚ. 
630/Β/12.5.2000) απόφαση του Πρωθυπουργού και της 
Υπουργού ΕΣΔΔΑ «περί ανάθεσης αρμοδιοτήτων στους 
Υφυπουργούς ΕΣΔΔΑ». 

9. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών για «ανάθεση αρμοδιοτήτων στους Υφυπουργούς Οι¬ 
κονομικών». 

ΙΟ.Τηναρ. 358/1998 γνωμοδότηση της Ολομέλειαςτου 
Ν.Σ.Κ., αποφασίζουμε: 

1. Καθορίζουμε τον αριθμό των προσώπων που θα απα¬ 
σχοληθούν στο Υπουργείο Τύπου και ΜΜΕ με σύμβαση 
μίσθωσης έργου, σύμφωνα με τις διατάξεις του άρθρου 6 
του Ν. 2527/97 και των άρθρων 681 ε.π. του Αστικού Κώ¬ 
δικα, σε τρεις (3) ειδικούς στους Η/Υ. 

2. Οι εργασίες που θα εκτελεσθούν είναι οι κατωτέρω: 

Α) Τα δύο (2) από τα παραπάνω πρόσωπα θα απασχο¬ 
ληθούν στην ανάπτυξη των ακολούθων εφαρμογών, σε 
παραθυρικό περιβάλλον, με σχεσιακή βάση δεδομένων 
3ΥΒΑ8Ε και εργαλείο ανάπτυξης εφαρμογών ΡΟ\Λ/ΕΒ- 
ΒυΐΙΈΈΠ: 

1. Οικονομικές εφαρμογές: 

α) Δημιουργία διαχειριστικού κυκλώματος αποθήκης. 

β) Δημιουργία διαχειριστικού κυκλώματος δαπανών κε¬ 
ντρικής υπηρεσίας και Γραφείων Τύπου. 

γ) Δημιουργία κυκλώματος διαχείρισης για τα ΕΛ.ΤΑ. 

2. Διοικητικές εφαρμογές: 

α) Δημιουργία διαχειριστικής εφαρμογής για προσωπι¬ 
κότητες που σχετίζονται με το Υπου ργείο Τ ύπου και Μ Μ Ε. 

β) Δημιουργία διαχειριστικής εφαρμογής για τους οπ- 
νίείί δημοσιογράφους. 

γ) Δημιουργία κυκλώματος καταγραφής και αρχειοθέ¬ 
τησης ραδιοφωνικών σταθμών. 

δ) Δημιουργία Τηλεφωνικού Καταλόγου συνδεδεμένου 
με τη βάση δεδομένωντου Υπουργείου Τύπου και ΜΜΕ. 

ε) Δημιουργία βάσεων καταγραφής και προβολής για 
τον ομογενειακό τύπο. 

στ) Δημιουργία βάσης δεδομένων πνευματικών δικαιω¬ 
μάτων. 

Β) Το τρίτο πρόσωπο θα απασχοληθεί με: 

α) Την επέκταση του κόμβου ΙΝΤΕΡΝΕΤ του Υπουργεί¬ 
ου, με την τοποθέτηση δίδυμων 5θη/θΓ5 για ίίΓβνναΙΙ, ριτιχγ 
και τη δημιουργία του αντίστοιχου λογισμικού διαχείρι¬ 
σης. 

β) Δημιουργία συστήματος ίαυΙΙ ΙοΙθιήποθ για όλους 
τους 3θΓνθΓ5 που περιλαμβάνονται στον κόμβο ΙΝΤΕΡΝΕΤ 
με αποτέλεσμα να αυξηθεί η αξιοπιστία και σταθερότητα 
του κόμβου. 

γ) Δημιουργία συστήματος Η/Υ για να λαμβάνει μέσω 
ΜΟϋΕΜ τις ειδήσεις από το ΑΠΕ, καθώς επίσης και σύν¬ 
δεση αυτών, ώστε να λαμβάνει ο κεντρικός εοπ/θΓ ΑΙΙαε το 
σώμα των ειδήσεων που μεταδίδουν τα πρακτορεία ειδή¬ 
σεων. 

δ) Τη δημιουργία οη Νπθ βάσης δεδομένων για την εσω¬ 
τερική εφαρμογή έντυπα. 

ε) Την ανάπτυξη σε συνεργασία με τα δύο προαναφερ- 
θέντα άτομα της οη Ιίηο προβολής στο ΙΝΤΕΡΝΕΤ των δια¬ 
χειριστικών εφαρμογών που αυτοί θα αναπτύξουν. 

στ) Δημιουργία Θ-πιαίΙ εθΓνθΓ που θα εξυπηρετεί το σύ¬ 
νολο της Υπηρεσίας. 

3. Ως προσόντα για την απασχόληση των τριών (3) ως 
άνω προσώπων ορίζονται: 

Πτυχίο ΑΕΙ, ή εν ελλείψει υποψηφίων για απασχόληση 
με το προσόν αυτό, Πτυχίο Τ.Ε.Ι., ή εν ελλείψει υποψη¬ 
φίων για απασχόληση με το προσόν αυτό, Πτυχίο Ι.Ε.Κ., ή 
εν ελλείψει υποψηφίων για απασχόληση με το προσόν αυ¬ 
τό, Απολυτήριο Λυκείου, αντίστοιχης ειδικότητας, καθώς 
και ειδική εμπειρία και γνώση σε δύο (2) τουλάχιστον από 
τους ακόλουθους τομείς: 

Λειτουργικό υΝΙΧ, Σχεσιακή βάση δεδομένων 3ΥΒΑ3Ε 
ή άλλη, Εργαλεία Ανάπτυξης Εφαρμογών ΡΟ\Λ/ΕΡ 
ΒίΙΙίΟΕΡ, Λειτουργία δικτύων Η/Υ, Δημιουργία και Λει¬ 
τουργία κόμβου ΙΝΤΕΡΝΕΤ. 

Η ως άνω απαιτούμενη εμπειρία και γνώση θα πιστοποι¬ 
είται με ανάλογες βεβαιώσεις παρακολούθησης ειδικών 


σεμιναρίων ή με βεβαιώσεις προϋπηρεσίας ή συνεργα¬ 
σίας σε αντίστοιχα προγράμματα ή εφαρμογές στον Δη¬ 
μόσιο ή τον Ιδιωτικό Τομέα. 

4. Το χρονικό διάστημα κατά το οποίο θα απασχοληθεί 
καθένα από τα παραπάνω πρόσωπα, είναι, συνολικά, ένα 
(1) έτος. 

Το έργο θα απαιτήσει τμηματική παράδοση, όρος που 
θα αναγράφεται ρητά στην σύμβαση καθενός εργολή¬ 
πτη, σε συνδυασμό με την τμηματική καταβολή της αμοι¬ 
βής του. 

5. Η συνολική δαπάνη θα ανέλθει στο ποσό των δώδεκα 
εκατομμύρια (12.000.000) δρχ., για την απασχόληση και 
των τριών (3) ως άνω εργοληπτών, ήτοι τέσσερα εκατομ¬ 
μύρια (4.000.000) δρχ. για τον καθένα. 

Για την ανωτέρω δαπάνη, υπάρχει πρόβλεψη για το 
έτος 2000 και έχει εγγράφει πίστωση στον προϋπολογι¬ 
σμό του Υπουργείου Τύπου και ΜΜΕ (ΕΦ 47-110, ΚΑΕ 
0871) έτους 2001. 

Το ανωτέρω ποσό θα καταβάλλεται τμηματικά, κατά μή¬ 
να (όχι κατ' ανάγκη ισόποσα), με την παράδοση αντίστοι¬ 
χου τμήματος του έργου. 

6. Οι παραπάνω εργασίες δεν ανάγονται στον κύκλο των 
συνήθων καθηκόντων των υπαλλήλων του Υπουργείου 
Τύπου και ΜΜΕ, δεδομένου ότι δεν υπηρετεί επαρκές 
εξειδικευμένο προσωπικό, ούτε υπάρχει δυνατότητα 
πρόσληψης αντίστοιχου προσωπικού, καθώς δεν υφίστα- 
νται αντίστοιχες οργανικές θέσεις. 

Επίσης, οι παραπάνω εργασίες δεν αποτελούν πάγιες 
και διαρκείς ανάγκες της Υπηρεσίας, δεδομένου ότι τα 
σχετικά προγράμματα θα εκτελεσθούν άπαξ και έχουν 
συγκεκριμένη χρονική διάρκεια. 

7. Το έργο θα εκτελεσθεί στην Κεντρική Υπηρεσία του 
Υπουργείου Τύπου και ΜΜΕ, (Ζαλοκώστα 10, 101 63 
ΑΘΗΝΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2000 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜΗΤΡΙΟΣ ΡΕΓΙΠΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































